open-index/open-wikipedia-markdown huggingface dataset:
Delta do Río das Perlas

A **Rexión Metropolitana do Delta do Río das Perlas** (chinés simplificado: 珠江三角洲城市圈; *pinyin*: Zhūjiāng Sānjiǎozhōu Chéngshìquān) é un vasto conglomerado urbano do sur da China, en torno ao esteiro do río Xi (ou río das Perlas), entre Hong Kong e Macau. Pola súa extensión e rápido crecemento demográfico (sobre todo, na área de Shenzhen), está considerada unha das conurbacións máis grandes do mundo. 

Na actualidade, destaca Shenzhen, xusto ao norte de Hong Kong. A comezos dos noventa era unha pequena poboación pesqueira mais, tras ser elixida como primeira "zona económica especial" da República Popular en 1980, converteuse nunha metrópole de máis de dezasete millóns de habitantes (2022).

Outras cidades importantes son a illa de Macau, antiga colonia portuguesa, e Zhuhai, un porto próximo a Macau que está a experimentar un gran crecemento.

## Principais cidades da conurbación 
* Cantón (municipalidade): 18.734.100 (2022).
*Shenzhen (municipalidade): 17.661.800 (2022).
*Dongguan (municipalidade): 10.437.000 (2022).
* Huizhou (municipalidade): 6.066.000 (2021).
* Macau (Rexión Administrativa Especial): 683.200 (2020).

## Notas 
## Véxase tamén 
### Outros artigos 
* Historia de Hong Kong
*Historia de Shenzhen
### Ligazóns externas 
* Imaxe de satélite 1996.
Emilio Aguinaldo

miniatura|dereita|Emilio Aguinaldo
**Emilio Aguinaldo y Famy**, nado en Kawit o 22 de marzo de 1869 e finado en Quezón o 6 de febreiro de 1964, foi un militar e político filipino. 
## Traxectoria
En Filipinas considérase o primeiro presidente do país, aínda que non foi recoñecido internacionalmente. Procedente dunha familia mestiza chinesa e tagala. Rival de Andrés Bonifacio dentro do movemento independentista, impúxose a este mediante unhas eleccións, foi Comandante das forzas que se sublevaron contra España (1896-1898), e líder da insurrección contra dos Estados Unidos (1899-1901), o 12 de xuño de 1899 declarou a independencia de Filipinas e unha convención constitucional elixiuno presidente o 1 de xaneiro de 1899. Capturado polo xeneral Frederick Funston o 23 de marzo de 1901, xurou lealdade aos Estados Unidos e retirouse da política.

## Notas
Alien (filme)

***Alien*** é un filme de ciencia ficción e terror anglo-americano dirixido por Ridley Scott en 1979. É o primeiro filme importante de Hollywood que ten unha heroína feminina como protagonista. Contou cun orzamento de 11 millóns de dólares e gañou un Óscar aos mellores efectos especiais (1980).

Foi emitido na TVG o 15 de abril de 1991.

## Sinopse 
De regreso á Terra, a nave de carga Nostromo interrompe a súa viaxe e esperta os seus sete tripulantes. O ordenador central, NAI, detectou unha misteriosa transmisión dunha forma de vida descoñecida, procedente dun planeta. A nave diríxese entón ó estraño planeta para investigar a orixe da comunicación.

## Personaxes 
* Bolaji Badejo como Alien
* Sigourney Weaver como Ellen Ripley
* Veronica Cartwright como Lambert
* Ian Holm como Ash
* John Hurt como Kane
* Yaphet Kotto como Parker
* Tom Skerritt como Dallas
* Harry Dean Stanton como Brett

## Galardóns e nomeamentos 
* 1979: Óscar: Mellores efectos visuais. 2 nomeamentos.
* 1979: Festival de San Sebastián: Mellor fotografía.

## Notas 
## Véxase tamén 
### Ligazóns externas 
* Ficha na IMDb 
* Ficha en Filmaffinity
Zamora

**Zamora** é unha cidade situada en Castela e León, capital da provincia de Zamora. En 2017 tiña 62&nbsp;389 habitantes. Está atravesada polo río Douro, que continúa cara a Portugal.

Artisticamente ten numerosas igrexas de estilo románico, destacando a súa catedral, do mesmo estilo. Esta cidade tivo a súa etapa de maior importancia política durante a Reconquista.

## Xeografía 
O termo municipal de Zamora ten unha extensión de 149,28&nbsp;km². É a capital de provincia situada a menos altitude da Meseta Norte. Sitúase no curso medio do río Douro, cunha configuración lonxitudinal ao longo do mesmo, na extensa rexión que forma a Meseta Norte, a parte da Meseta Central situada ao norte do Sistema Central, na zona noroeste da Península Ibérica. Presenta unha paisaxe chaira, e con escasa vexetación por mor do seu clima mediterráneo con trazos de continentalidade.

A parte oriental está sobre a veiga do río e actúa como fronteira coas comarcas de Tierra del Pan e Tierra del Vino, situadas ao norte e ao sur respectivamente. A parte occidental é por onde se separa do río cara ao norte e actúa de fronteira coas comarcas de Tierra de Alba e de Sayago.

O núcleo principal do centro urbano, cunha disposición moi alongada e en boa parte rodeado por murallas, álzase sobre unha ampla meseta rochosa de 26 a 32 metros de altura, emprazada á beira do río Douro, que a cingue polo sur, características que lle valeron o sobrenome de "A ben cercada". A altitude é de 652,6 msnm.

## Demografía 
miniatura|300px|Evolución demográfica comparativa de Zamora capital e Zamora provincia, 1900-2005.
Durante o século XX o municipio de Zamora creceu de xeito regular, mais o conxunto da provincia perdeu poboación. Desde 1900, a capital multiplicou o número de habitantes por 4,06 (16.287 habs. en 1900, 66.135 en 2007, mentres que a provincia perdeu un 28%. A resultas deste dobre proceso, a capital, que representaba só o 5,9% do total da provincia en 1900, acolle en 2005 ao 33,4% dos seus habitantes.

## Características 
miniatura|esquerda|Palacio de Xustiza
thumb|esquerda|Parador
A zona vella da cidade está catalogada como *Conxunto Histórico-Artístico* desde 1973, o seu núcleo principal que conta cunha disposición moi alongada e en boa parte está circundado polas murallas, levantándose sobre unha ampla meseta rochosa de 26 a 32 metros de altura, que no sur contorna o río Douro. Salientan o seu conxunto de edificios románicos, formado polos 23 templos do concello e as 14 igrexas da zona vella. Entre os principais monumentos está a catedral, o castelo, as murallas, a ponte, e dous palacios. Son quince os templos declarados Ben de Interese Cultural, entre eles algúns de estilos posteriores. Tamén é significativo o seu conxunto de edificios modernistas, dezanove en total.

## Notas
Gerald Rudolph Ford, Jr.

**Gerald Rudolph Ford, Jr.**, nado en Omaha (Nebraska) o 14 de xullo de 1913 e finado en Rancho Mirage (California) o 26 de decembro de 2006. foi un político estadounidense, presidente dos Estados Unidos de América de 1974 a 1977.
## Traxectoria 
[esquerda|miniatura|Gerald Rudolph Ford no [anverso dun dólar presidencial de 2016.]]

Tras estudar en Yale e participar na segunda guerra mundial, na mariña, en 1965 foi nomeado líder da minoría republicana na Cámara dos Representantes.

En 1973, tras a renuncia de Spiro Agnew (vicepresidente de Nixon), foi nomeado novo vicepresidente, e á fin, 38º presidente dos Estados Unidos de 1974 ata 1977 tras a dimisión de Richard Nixon polo escándalo do Watergate.

A súa primeira medida como presidente foi perdoar de todos os delitos federais ao seu predecesor e amigo, Richard Nixon. En 1976 Ford gañou a carreira das primarias a Ronald Reagan, porén perdeu fronte ao demócrata Jimmy Carter as eleccións do ano seguinte.

Levou a cabo unha política economicamente liberal, reducindo impostos e recortando o gasto social. Promoveu a distensión coa Unión Soviética (véxase guerra fría).
Xabier Barreiro Liz

**Xabier Barreiro Liz**, nado en Santiago de Compostela o 28 de novembro de 1971, é un escritor en lingua galega e artista plástico.

## Traxectoria 
Formado na Universidade de Santiago de Compostela e na de Coímbra (Portugal), publicou artigos e narracións breves nas revistas literarias das respectivas universidades. Actualmente dedícase ao mundo do ensino.

## Obra 
Ten publicadas tres novelas. As dúas primeiras *A cova dos mouros* (2000) e *A pantasma telefónica* (2001), están tamén ilustradas polo autor e enfocadas a un público infantil. Na primeira fala das aventuras fantásticas dun cativo de orixe musulmá que se interna nun mundo incrible cheo de seres marabillosos. Na segunda obra, unha pantasma comeza a empregar as novas tecnoloxías para aterrorizar un grupo de mozos e mozas de secundaria. A terceira novela, *O son esquecido* (2005) adéntrase na novela para adultos. Trátase dunha reflexión sobre as relacións humanas. A protagonista, Raquel, navega por un mundo interno que a leva a coñecerse a si mesma, empregando a viaxe interior como medio de autocoñecemento.

No eido das artes plásticas, Xabier Liz inscríbese nunha estética postinformalista, herdeira de pintores como Antoni Tàpies, Anselm Kiefer, Lucia Fontana ou Leopoldo Nóvoa, a quen Xabier Liz recoñece como o seu mestre e de quen recibiu consellos nos derradeiros anos de vida do pintor galego. 

As súas últimas exposicións, en centros culturais e galerías de arte como Os Catro Gatos (Santiago de Compostela), Octógono (Avilés), El Estudio (Xixón) ou a Casa da Cultura de Luarca, amosan unha depuración do materialismo máis rugoso previo, inserindo nas superficies pictóricas pezas de cerámica e evocacións estilizadas de figuras. Sobre a obra de Xabier Liz afirmou o crítico Paco Yáñez no número 1 da revista *La veintiuno*: «si algo pone sobre el lienzo la actual pintura del artista gallego es el proceso de sedimentación pictórica de la materia, conformando verdaderos palimpsestos sobre los que vuelve una y otra vez implementando nuevas capas cuyas densidades y morfologías enriquecen los estratos artístico-geológicos de sus cuadros más recientes».
Birger Jarl

miniatura|Birger jarl
**Birger jarl** ou **Birger Magnusson de Bjälbo**, nado en 1210 e finado en 1266, foi un gobernante sueco, fundador de Estocolmo.
## Traxectoria 
Pertencía á antiga familia nobre dos Folkungaätten e casou coa filla do rei Eric XI de Suecia. En 1240 organizou unha campaña militar contra Novgorod e o rei deulle o título de jarl. En 1248, á morte do rei en 1250, Valdemar fillo de Birger, convérteuse en rei co seu pai como rexente. Aumentou o reino con campañas en Finlandia e en 1252 construíu a cidade de Estocolmo.
Sverker I de Suecia

**Sverker I Kolson** ou **Sverker o Vello** (morto c. 1156) foi o rei de Suecia entre 1133 e 1156.
Posiblemente fora fillo de Kol e neto de Blot-Sweyn, Sverker depuxo ao príncipe dinamarqués Magnus Nilsson, converténdose en rei de Suecia, a pesar de gobernar durante vinte e seis anos, non se coñece moito del, fundou os mosteiros de Alvastra, Nydala e Varnhem, e segundo unha crónica rusa fixo unha expedición infrutuosa a Finlandia. Foi asasinado por un dos seus axudantes no día de Nadal de 1156, acusouse ao pretendente Magnus Henriksson de organizar o crime.
A cova dos mouros

***A cova dos mouros*** é unha novela de aventuras para nenos do ano 2000, escrita por Xabier Barreiro Liz.

## Características 
Estrutúrase en dezanove capítulos. Dun xeito realista nun principio, cóntase como Abdul, un rapaz mouro que vive en Compostela e que se dedica a venderlles postais aos turistas, vese inmerso nun mundo fantástico. Lendo un libro no Museo do Pobo Galego descobre as lendas das covas dos mouros e os seus tesouros e decide introducirse nunha cova. Deste xeito percorre diferentes paisaxes e lugares moi estraños, coma o mundo-sombra, no que coñece diferentes sistemas de vida e traballo; viaxa por diferentes dimensións espaciais e coñece diversos personaxes que lle axudan no seu cometido -o sapo greñudo, a deusa Xema, os mineiros das doas de sal, unha xeneta, o anano-esponxa...- e que lle desvelan unha das condicións necesarias para conseguir o tesouro: perder catro obxectos -un mercado, un regalado, un amigo e unha cousa valiosa. O protagonista decátase de que o tesouro non é algo material, como esperaba, senón máis ben un estado de ánimo: a súa felicidade interior. Abdul unha vez que consegue o seu obxectivo deixa o mundo marabilloso e volve a Santiago de Compostela.

## Véxase tamén 
### Ligazóns externas 
*Ficha na páxina da editorial
Megalópole de São Paulo

[miniatura|[Imaxe de satélite da megalópole pola noite. O Complexo Metropolitano Expandido paulista está á esquerda e a Rexión Metropolitana de Río de Xaneiro está á dereita.]]
A **megalópole de São Paulo** é unha conurbación no estado de São Paulo (Brasil), conformada pola vasta aglomeración urbana da capital homónima do estado, São Paulo, que se estende cara a Río de Xaneiro ao nordeste a través do continuo urbano de São José dos Campos-Taubaté ata case que o límite do estado; e polo área metropolitana de Campinas ao noroeste ata São Carlos, e a área de Santos ao sueste, na costa, porto e praias da megalópole.

Megalópole de São Paulo:

* AM de São Paulo (19&nbsp;770&nbsp;000)
* AM de São José dos Campos (1&nbsp;550&nbsp;000)
* AM de Campinas (2&nbsp;850&nbsp;000)
* AM de Santos (1&nbsp;700&nbsp;000)

## Véxase tamén 
### Outros artigos 
* Historia urbana de São Paulo

### Ligazóns externas 
* Imaxe actualizada de satélite
Richard Nixon

**Richard Milhous Nixon**, nado en Yorba Linda (California) o 9 de xaneiro de 1913 e finado en Nova York o 22 de abril de 1994, foi presidente dos Estados Unidos de 1968 a 1974, e vicepresidente de 1953 a 1961.

## Traxectoria 
[esquerda|miniatura|160x160px|Richard Nixon no [anverso dun dólar presidencial de 2016.]]

Nixon naceu nunha familia pobre de cuáqueros en Yorba Linda, no sur de California. Graduouse en 1934 no Whittier College cun título de licenciado en artes e en 1937 obtivo o título de doutor en Dereito na Universidade de Duke. Exerceu a avogacía en California e, en 1942, mudouse con súa muller Pat a Washington, D.C. para traballar para o goberno federal.

Membro do Partido Republicano, representou a California en ambas as cámaras do Congreso dos Estados Unidos antes de servir como 36º vicepresidente baixo a presidencia de Dwight D. Eisenhower entre 1953 e 1961.

Foi elixido presidente en 1968 e gañou a reelección en 1972.
Durante a súa presidencia reduciuse a implicación dos Estados Unidos na guerra do Vietnam, impulsouse a distensión coa Unión Soviética e con China (que en 1964 se declarara potencia nuclear), produciuse a aluaxe do Apolo 11 e creáronse a Axencia de Protección Ambiental e a Administración de Seguridade e Saúde Ocupacional. 

O segundo mandato de Nixon rematou antes de tempo, ao converterse no único presidente estadounidense en dimitir do cargo, como consecuencia do escándalo Watergate. A dimisión consumouse o 8 de agosto de 1974, aparecendo por televisión dicíndolles aos americanos a famosa frase: "Non son ningún delincuente".
Benjamin Harrison

**Benjamin Harrison**, nado en North Bend (Ohio) o 20 de agosto de 1833 e finado en Indianapolis (Indiana) o 13 de marzo de 1901, foi un político estadounidense, presidente dos Estados Unidos de 1889 a 1893. 

## Traxectoria 
[esquerda|miniatura|Benjamin Harrison no [anverso dun dólar presidencial de 2012.]]

Foi presidente polo Partido Republicano, entre os dous mandatos do demócrata Grover Cleveland.
William McKinley

**William McKinley**, nado en Ohio o 29 de xaneiro de 1843 e finado en Buffalo o 14 de setembro de 1901, foi o vixésimo quinto presidente dos Estados Unidos de 1897 a 1901.

Foi presidente durante a Guerra Hispano-Estadounidense de 1898. Co seu mandato comezou un período de dominio do Partido Republicano, durante o cal se fomentou a actividade mercantil e os Estados Unidos converteuse nunha potencia mundial tras a súa vitoria na guerra contra España polas últimas colonias de Ultramar.

## Traxectoria 
### Declaración de guerra a España 
En 1898, McKinley intentou axudar a Cuba declarar a independencia de España. Cando o 15 de febreiro o acoirazado americano Maine estoupou misteriosamente no porto da Habana, o 29 de marzo ante a amplitude da presión popular e as consecuencias dunha inacción sobre o resultado das futuras eleccións, MacKinley cede á opinion pública: o 29 de marzo, envía un ultimato a España, esixindo un armisticio inmediato a Cuba e a independencia da illa, Madrid xa aceptara practicamente todas estas condicións. Xa que logo o 11, convencido de que a súa popularidade tiña ese prezo, o Presidente demanda ao Congreso de declarar a guerra a España.

[esquerda|miniatura|William McKinley no [anverso dun dólar presidencial de 2013.]]

O 25 de abril, os Estados Unidos lánzanse así nunha cruzada romántica e oficialmente idealista, non sen afirmar que rexeitaban « *calquera desexo ou intención de exercer algunha soberanía, xurisdición ou control da illa, pois era soamente coa única intención de pacificala ...* »

En tan só catro curtos meses de guerra e co Tratado de París asinado o mes de decembro, os Estados-Unidos de América, despois de anexionarse Hawai o mes de xullo, compran por 20 millóns de dólares as illas Filipinas a España a cal, por outra banda, concede por razóns de indemnización de guerra, Porto Rico e a illa de Guam recoñecendo pola mesma a independencia de Cuba.

Mentres tanto, o Secretario de Estado John Hayso negociou unha política comercial con China, e arranxou con outro tratado baixo o cal os Estados Unidos construirían e posuirían a Canle de Panamá.

A súa reelección polo segundo mandato que gañaría McKinley en 1900, foi interrompida o 6 de setembro do ano seguinte en Buffalo polas balas do anarquista polaco, Leon Czolgoszdun.

Na súa memoria chamouse *McKinley* unha das montañas máis altas de América (Pico McKinley en Alasca).
Yle

[miniatura|dereita|Sede da Yleisradio en [Helsinqui.]]
**Yleisradio** (Yle) en finés ou **Rundradion** en sueco, a compañía pública finlandesa de radio e televisión fundouse en 1926, réxea unha fundación independente e opera cinco canles de televisión, 13 canles de radio nacionais e 25 rexionais. Os programas en sueco realízaos a Finlands Svenska Television e Finlands Svenska Radio.

## Estacións 
* Canles de televisión:
** Yle TV1, canle terrestre xenérica
** Yle TV2, canle terrestre especializada en programación infantil e xuvenil, deportes
** Yle Fem, canle dixital en sueco
** Yle Teema, canle dixital especializada en cultura, ciencia e educación
** TV Finland, canle por satélite
* Canles de radio:
** Yle Radio 1
** YleX
** Yle Radio Suomi, emisora xenérica. Forman parte dela as canles rexionais:
*** Etelä-Karjalan Radio
*** Etelä-Savon Radio
*** Radio Häme
*** Radio Itä-Uusimaa
*** Kainuun Radio
*** Radio Keski-Pohjanmaa
*** Radio Keski-Suomi
*** Kymenlaakson Radio
*** Lapin Radio
*** Radio Perämeri
*** Ylen Läntinen
*** Tampereen Radio
*** Pohjanmaan Radio
*** Pohjois-Karjalan Radio
*** Oulu Radio
*** Radio Savo
*** Lahden Radio
*** Ylen aikainen
*** Satakunnan Radio
*** Turun Radio
*** Saamen Radio, emisora en saami
** Yle Puhe, emisora especializada en debates, entrevistas, jazz e información
** Yle Radio Suomi, información nacional e rexional
** Yle Radio Vega, emisora en sueco
** Yle X3M, emisora en sueco
** Yle Klassinen, música clásica
*** Kantti

## Ligazóns externas 
Web oficial de Yle (en finés e sueco)
Aino Ackté

**Aino Ackté** (**Aino Achte** foi o seu nome de nacemento) nada en Helsinqui o 23 de abril de 1876 e finada en Vihti o 8 de agosto de 1944 foi unha soprano finlandesa. Foi a primeira figura internacional da ópera finlandesa. 
Filla da mezzosoprano Emmy Achte e o compositor Lorenz Nikolai Achte, estudou coa súa nai ata que en 1894 entrou no conservatorio de París. En 1897 debutou na Grand Opera con Fausto, co que logrou un contrato por seis anos, actuou tamén no Metropolitan de Nova York e no Covent Garden de Londres. En 1913 volta a Finlandia, onde continou coa súa carreira ata 1930.

## Véxase tamén
Lista de presidentes da República Portuguesa

miniatura|dereita|200px|Bandeira do Presidente de Portugal.
O presidente é o xefe de estado de Portugal. Segundo a constitución de 1976, el é elixido para un mandato de cinco anos cunha única posibilidade de reelección. A presidencia da República Portuguesa ten a súa sede no Palacio Nacional de Belém.

Esta é a lista dos presidentes de Portugal despois de 1910.

## Primeira República (1910-1926) 
dereita|150px|miniatura|Teófilo Braga

## Ditadura militar (1926-1932) 
## Segunda República ou Estado Novo (1932-1974) 
## Terceira República (1974 - presente) 
dereita|150px|miniatura|Aníbal Cavaco Silva

## Véxase tamén 
* Primeiro Ministro de Portugal
* Portugal
Lyndon B. Johnson

**Lyndon Baines Johnson**, nado en Stonewall (Texas) o 27 de agosto de 1908 e finado na mesma vila o 22 de xaneiro de 1973, foi un político estadounidense, membro do Partido Demócrata. Foi presidente dos Estados Unidos de 1963 a 1969.

## Traxectoria 
[esquerda|miniatura|140x140px|**Lyndon B. Johnson** no [anverso dun dólar presidencial de 2015.]]

Chegou ao cargo presidencial por sucesión constitucional tras o asasinato de JFK. En 1964 aprobou a Lei de Dereitos Civís e ese mesmo ano presentouse e gañou as eleccións co Partido Demócrata. Foi o impulsor do sistema de axudas sociais (Medicare e Medicaid). Durante o seu mandato a guerra de Vietnam acadou o punto culminante.

## Premios e distincións 
Foi nomeado doutor honoris causa en Leis pola Universidade Católica de América en 1965. Postumamente, en 1980, foi galardoado coa Medalla Presidencial da Liberdade.
Bill Clinton

**William Jefferson Clinton**, máis coñecido como **Bill Clinton**, nado en Hope (Arcansas) o 19 de agosto de 1946, é un político demócrata estadounidense. Foi presidente dos Estados Unidos de 1993 a 2001.

## Traxectoria 
Foi gobernador de Arcansas entre 1978 e 1992. Tras gañar a George H. W. Bush as eleccións co lema "It's the economy, stupid!", logrou frear a caída do emprego e durante o seu mandato acadou o equilibrio orzamental. Cun vicepresidente ecoloxista (Al Gore), impulsou o proxecto do protocolo de Kyoto. Tentou facer unha política socialdemócrata nun país marcadamente liberal, así, non convenceu á Cámara de Representantes para a reforma da educación.

No seu mandato a economía medrou no país e as relacións diplomáticas melloraron. En 1999 liderou un ataque da OTAN contra o exército serbio en Kosovo sen o beneplácito da ONU. A súa presidencia rematou marcada polos seus escarceos sexuais cunha bolseira da Casa Branca.
Faramundo

miniatura|O rei Faramundo
**Faramundo** ou **Faramond** (en francés *Pharamond*) está considerado tradicionalmente como o primeiro monarca merovinxio: Dise que o seu fillo foi Chlodion ou Clodión "o Cabeludo" (o seu sucesor) e o seu neto Meroveo, o que probabelmente é máis lenda que realidade histórica. É o primeiro Duque dos francos salios de Francia.
No ano 420, atravesou o río Rhin preto de Colonia, en dirección oeste e separou a tribo dos francos en dúas metades:

* os francos salios
* os francos renanos ou ripuarios

Algúns historiadores consideran que Faramundo foi o primeiro rei de Francia, pero a extensión dos seus dominios era moito máis limitada: os actuais Bélxica, Países Baixos e noroeste de Alemaña. Cara ao ano 420, reinando os emperadores Honorio no Imperio Romano de Occidente e Teodosio "o Mozo" en Oriente, foi alzado sobre un escudo, presentado a todo os exércitos, e recoñecido como Xefe das tribos. Non se saben con certeza as súas obras, a súa morte, o lugar onde foi sepultado e o nome da súa esposa. Dise que tamén foi pai de Cleno, cuxo destino se descoñece. Faramundo morreu no ano 428, logo de oito anos de reinado. 

Fundou a familia dos merovinxios.
Jacques Brel

**Jacques Brel**, nado en Bruxelas o 8 de abril de 1929 e finado en Bobigny o 9 de outubro de 1978, foi un actor, director e cantante belga en lingua francesa.

## Traxectoria 
Brel naceu en Schaerbeek, un distrito de Bruxelas, pero viviu a maior parte da súa vida en París, onde se trasladou en 1953 actuando en cabarés e music-halls. En 1956 realizou unha xira por Europa e gravou a canción ''Quand on n'a que l'amour*, que se converteu no seu primeiro éxito.

## Álbums 
* *Grand Jacques* (1954)
* *Quand On n'a Que l'Amour* (1957)
* *Au Printemps* (1958)
* *La Valse à Mille Temps* (1959)
* *Marieke* (1961)
* *Les Bourgeois* (1962)
* *Les Bonbons* (1966)
* *Ces Gens-Là* (1966)
* *Jacques Brel '67* (1967)
* *J'arrive* (1968)
* *L'Homme de la Mancha* (1968)
* *Ne Me Quitte Pas* (1972)
* *Les Marquises* (1977)

## Filmografía 
### Director 
* *Franz* (1971)
* *Le Far West* (1973)

### Actor 
* *La Grande Peur de Monsieur Clément* (dir Paul Diebens) (1956)
* *Les Risques du Métier* (dir André Cayatte) (1967)
* *Mon Oncle Benjamin* (dir Edouard Molinaro) (1969)
* *La Bande à Bonnot* (dir Philippe Fourastié) (1969)
* *Les Assassins de l'Ordre* (dir Marcel Carné) (1971)
* *Mont-Dragon* (dir Jean Valère) (1971)
* *Franz* (dir Jacques Brel) (1971)
* *A aventura é a aventura* (dir Claude Lelouch) (1972)
* *Le Bar de la Fourche* (dir Alain Levent) (1972)
* *Le Far West* (dir Jacques Brel) (1973)
* *L'Emmerdeur* (dir Edouard Molinaro) (1973)

## Véxase tamén 
### Ligazóns externas 
* Brelitude (Brel covers database)
* *Ne me quitte pas'', éxito de Jacques Brel
Richard Avenarius

**Richard Avenarius**, nado en París o 19 de novembro de 1843 e finado en Zürich o 18 de agosto de 1896, foi un filósofo alemán. Formulou a doutrina do empiriocriticismo ou filosofía da experiencia pura.

## Traxectoria
Catedrático de filosofía na Universidade de Zürich, as súas principais obras foron *Kritik der reinen Erfahrung* (Crítica da experiencia pura 1888-1890) e o *Concepto humano do mundo* (1891) que influíron en Ernst Mach e Ber Borochov
Avesta

miniatura|Tradución francesa do Avesta por Ignacio Pietraszewski. Berlín, 1858.
O **Avesta** é a colección de libros sagrados da relixión de Zoroastro. Os libros escribíronse en avesta, os máis antigos, e palevi, os máis recentes. Os libros elaboráronse en diferentes épocas, os máis antigos, os Gâthâs, compúxoos o propio Zoroastro, e durante séculos transmitíronse por tradición oral. Non se conservan todos os libros, segundo a tradición porque Alexandre Magno mandou queimalos. A fixación máis antiga conservada por escrito dos textos data de 1278.

## Grupos de libros 
* Yasna, contén as normas para a liturxia, en especial instrucións para os sacrificios e uns himnos denominados Gâthâs en honra do deus supremo, Ahura Mazda.
* Vispered, textos serodios con instrucións para os fieis e oracións.
* Vendidad, relatos da creación, da vida despois da morte .
* Yasth: Himnos e oracións dirixidos aos anxos e divindades menores.

## Véxase tamén 
### Ligazóns externas 
* http://www.avesta.org/avesta.html Organización Avesta. Tradución de textos do avesta en inglés e transliteración dos textos en avéstico.
*
Avezzano

miniatura|Castelo Orsini, despois do terremoto de 1915|250px
**Avezzano** é un concello italiano da provincia de L'Aquila, na rexión dos Abruzos. Ten 40.651 habitantes (en 2007) e esténdese por unha área de 104,05&nbsp;km², cunha densidade de poboación de 390,7 hab/km².

Fai fronteira cos concellos de Capistrello, Celano, Luco dei Marsi, Massa d'Albe, Ovindoli, Scurcola Marsicana e Trasacco.

## Historia
A cidade destruíuna o 13 de xaneiro de 1915 un terremoto que matou a máis de 12.000 persoas, posteriormente reconstruída sobre o lago de Fucino, desecado a fins do século XIX. Tan só resitiron a Casa dei Palazzi e unha parte do castelo dos Orsini.

## Ligazóns externas 
Páxina oficial do Concello de Avezaano (en italiano)
Flavio Aviano

**Flavio Aviano** foi un escritor romano do século IV. Escribiu 42 fábulas en versos elexíacos, inspiradas en Babrio e en Fedro, as fábulas foron moi populares como textos escolares. Non se coñece nada da súa vida, aínda que se especula coa súa pertenza á orde senatorial romana.

## Véxase tamén 
### Ligazóns externas 
Texto orixinal das fábulas
George Abecassis

**George Abecassis**, nado en Chertsey, Surrey en 1913 e finado en Ibstone en 1991, foi un piloto británico de Fórmula 1 que correu con HWM en 1951 e 1952.

## Traxectoria 
Antes da segunda guerra mundial destacou nalgunhas carreiras que correu nun Alta 12/50 privado, clasificouse segundo no Crystal Palace Plate e no Imperial Plate de 1938. En 1939 gañou o Imperial Plate. Durante a guerra pilotou un bombardeiro da RAF e en arriscadas misións aéreas en Francia.

Trala guerra entra no equipo técnico de Alta e desenvolve un novo coche para a Fórmula 1. Xunto ao seu amigo John Heath fundou Hersham & Walton Motors, empresa o dedicada a desenvolver coches deportivos con motores Alta que despois entrou na Fórmula 1. Con eses automóbiles actuou nos dous Gran Premio de Suíza en 1951 e 1952, valederos para o campionato do mundo.

Tamén formou parte do equipo Aston Martin para as carreiras de Sport e resistencia nos primeiros anos 1950's. Coa morte de Heath en 1956, Abecassis deixa a competición e en 1957 HWM pecha.
Avieno

**Rufo Festo Avieno** (en latín: *Postumius Rufius Festus Avienus*) foi un escritor, poeta, astrónomo e xeógrafo latino da segunda metade do século IV.

## Traxectoria 
Naceu en Volsinii (Bolsena), Etruria, procedía da familia dos *Rufii Festi*, fillo de Musonio (identificado como descendente de Musonio Rufo, filósofo estoico do século I), e foi procónsul

* *Descriptio Orbis Terrae*, en 1.394 versos hexámetros, cun resumo dos puntos máis relevantes da xeografía física e política do mundo coñecido, tradución en verso da *Periégesis* de Dionisio. Avieno, ademais, incorporou datos xeográficos de Estrabón.
* *Ora maritima*, do que se conserva un fragmento do primeiro capítulo de 703 trímetros iámbicos que describe as costas dende a Bretaña ata Marsella.
* *Aratea Phaenomena* e *Aratea Prognostica*, tradución en versos hexámetros distribuídos en 1.325 e 552 liñas, que é a mesma relación das obras de Arato de Solos, con descricións, lendas, supersticións e feitos.
* Tres pezas curtas dirixidas a un amigo chamado *Flavianus Myrmecius*.

## Notas 
## Véxase tamén 
### Bibliografía 
* 

### Ligazóns externas 
* A *Descriptio Orbis Terrae* e a *Ora Maritima* na TheLatinLibrary
Valencia (homónimos)

**Valencia** pode referirse a:

## Química 
*Valencia atómica

## Lingüística 
*Valencia (morfosintaxe): Unidade gramatical que segundo Tesnière ten entre as súas características certo potencial sintagmático, certa capacidade de relacionarse sintagmaticamente con outras unidades.

## Astronomía 
*(5941) Valencia: Asteroide nº. 5941 da serie *(1982 UQ6 )*

## Xeografía 
***Valencia**, cidade española situada no leste da Península Ibérica; dá nome á Área metropolitana de Valencia, Comarca de València, Provincia de Valencia e Comunidade Valenciana. Historicamente foi capital do Reino de Valencia e da Taifa de Valencia;
***Valencia de las Torres**, concello da provincia de Badaxoz;
***Valencia del Mombuey**, concello da provincia de Badaxoz;
***Valencia del Ventoso**, concello da provincia de Badaxoz;
***Valencia de Alcántara**, concello da provincia de Cáceres;
***Valencia de Don Juan**, concello da provincia de León;
***Valencia**, concello de Venezuela, no estado de Carabobo;
***Valencia**, concello de Colombia, no departamento de Córdoba;
***Valencia**, cidade estadounidense de California;
***Valencia**, cidade estadounidense de Novo México;
***Valencia**, cidade estadounidense de Pensilvania;
***Valencia**, cidade estadounidense de Novo México;
***Valencia**, cidade estadounidense de Arizona;
***Valencia**, cidade de Trindade e Tobago;
***Valencia**, cidade filipina na provincia de Bukidnon, rexión de Mindanao do Norte.

## Persoas 
* Alejandro Galindo Valencia (nado en 1995), futbolista español;

* Anacleto Valencia Lama (1876-1933), empresario galego;
* Aquilino Valencia Salgado (nado en 1960), político galego do PSdeG-PSOE;
* Benito Valencia Bouza (1910-1936), sindicalista e político galego;
* Ceferino Valencia Novoa (finado en 1990), avogado, xornalista e político galego

* Antonio Valencia Fernández (nado en 1891), militar e político galego;

* Eduardo Valencia Fernández (1901-1969), político galego;

* Feliciano Valencia Medina (nado en 1955), líder indíxena nasa;

* Guillermo León Valencia (1909-1971), expresidente de Colombia;
* Gustavo Santiago Valencia (1924-2008), enxeñeiro e promotor cultural galego;
* Pedro Agustín de Valencia (1710-1788), filántropo neogranadino, fundador da Casa da Moeda de Popayán;

## Bioloxía
* Valencia, un xénero de peixes de río (*Valencia* sp).

## Deportes 
* Valencia Club de Fútbol S.A.D., un club de fútbol español da cidade de Valencia.
* Valencia Club de Fútbol Mestalla, o primeiro equipo filial do Valencia Club de Fútbol.
* Power Electronics Valencia, un club de baloncesto da cidade de Valencia.
* Rugby Club Valencia, un equipo de rugby español da cidade de Valencia.

## Miscelánea
* Aeroporto de Valencia, un aeroporto xestionado por AENA situado entre os termos municipais de Manises e Quart de Poblet, nas proximidades da cidade de Valencia.
* Universidade de Valencia, a universidade de Valencia.
* MetroValencia, a rede de ferrocarril metropolitano da cidade de Valencia.

## Véxase tamén 
*Valença (homónimos)
*Compostos de valencia mixta, aqueles compostos (tipicamente orgánicos) que presentan radicais libres.
Pizzicato

[miniatura|dereita|250px|Músico realizando un pizzicato nun [contrabaixo.]]

**Pizzicato** é unha palabra italiana que designa unha técnica empregada nos instrumentos de corda fretada consistente en pulsar a corda co dedo para conseguir a vibración prescindindo do arco.
Ignacio Ramonet

**Ignacio Ramonet Míguez**, nado en Redondela o 5 de maio de 1943, é un xornalista galego especializado en relacións internacionais e globalización asentado en Francia.

## Traxectoria 
Viviu a súa infancia en Tánxer. Estudou enxeñaría en Bordeos, Rabat e París, e socioloxía na Escola de Altos Estudos Sociais de París. Interesado polo cine, traballou preto de Roland Barthes e Christian Metz, doutorándose en Semioloxía e Historia da Cultura, así coma catedrático de Teoría da comunicación. Escribe en *Cahiers du Cinéma* e crítica de cine en *Libération*. Dirixiu *Le Monde diplomatique* desde 1991 até marzo de 2008 (na actualidade é encargado da edición española) e dirixe *Manière de voir*. É un dos principais pensadores críticos co proceso de globalización.

Unha editorial súa deu orixe a *Attac*, movemento internacional para o control democrático dos mercados financeiros e das súas institucións- (creado nunha reunión internacional en París durante o 11 e 12 de decembro de 1998) e de *Media Watch Global* (13 de maio de 2002) resultado das conclusións do II Fórum Social Mundial de Porto Alegre do que foi promotor.

Profesor da teoría da comunicación na Universidade Denis-Diderot (París VII). Foi profesor invitado das universidades Carlos III (Madrid), Buenos Aires, Valencia, San Petersburgo, Cuba, Porto Rico, Santo Domingo etc. É doutor 'honoris causa' pola Universidade de Santiago de Compostela.

## Publicacións 
* 1997 (reeditado en 1999) : *Géopolitique du chaos* (Xeopolítica do caos), Editions Galilée
* 2000 : *Propagandes silencieuses. Masses, télévision, cinéma* (Propagandas silenciosas. Masas, televisión, cine)
* 2000 : *Como nos venden a moto*, con Noam Chomsky
* 2001 : *La tyrannie de la communication* (A tiranía da comuniación)
* 2002 : *Guerres du XXIe siècle - Peurs et menaces nouvelles* (Guerras do século XXI)
* 2004 : *Abécédaire partiel et partial de la globalisation*, con Ramón Chao e Wozniak
* 2005 : ''Irak: Histoire d'un désastre* (Iraq: Historia dun desastre)
* *Fidel Castro: A miña vida*
* *La Golosina visual*
* *Marcos, la dignidad rebelde*
* *Un mundo sin rumbo*
* *Rebeldes, dioses y excluidos*
* *La post-televisión''

## Véxase tamén 
### Ligazóns externas 
* Comentario sobre Fidel Castro: biografía a dos voces
Avigliana

**Avigliana** é un concello italiano da provincia de Turín, na rexión de Piemonte. Ten 12.133 habitantes (en 2007) e esténdese por unha área de 23,3&nbsp;km², cunha densidade de poboación de 521 hab/km².

Fai fronteira cos concellos de: Villar Dora, Almese, Caselette, Sant'Ambrogio di Torino, Valgioie, Buttigliera Alta, Giaveno, Reano e Trana.
## Historia
Os primeiros testemuños de presenza humana na zona datan do neolítico. No 595 a.C. os restos arqueolóxicos demostran a exitencia dun núcleo habitado, durante a Idade Media, Avigliana vai depender da abadía da Novalesa, fundada polos bieitos.
## Véxase tamén 
### Ligazóns externas
* Web de Avigliana (en italiano, árabe e francés
FIFA

A **Fédération Internationale de Football Association** ou **Federación Internacional de Fútbol** (FIFA) é a institución que dirixe internacionalmente as asociacións deportivas de fútbol. Fundouse o 21 de maio de 1904 e ten a súa sede en Zürich, en Suíza. Forma parte do FA Board Internacional, organismo encargado de modificar as regras do xogo. Ademais, a FIFA organiza os campionatos mundiais de fútbol nas súas distintas modalidades.

A FIFA agrupa 209 asociacións ou federacións de fútbol de distintos países, contando con 17 países afiliados máis cá Organización das Nacións Unidas, e catro menos que a Federación Internacional de Baloncesto.

## Organización 
O ingreso á FIFA está aberto a calquera asociación ou federación encargada de organizar o fútbol no seu país. Normalmente hai un só afiliado por estado, como no caso de Francia, España ou Portugal. Pero tamén se dan casos de asociacións de nacións sen estado, principalmente as británicas, Inglaterra, Escocia, Gales e Irlanda do Norte, por ser o Reino Unido o lugar onde naceu o fútbol moderno. Tamén atopamos, entre outras, as Illas Feroe, con selección independente de Dinamarca.

A nivel de continentes a FIFA ten afiliadas ás seguintes confederacións:

## Presidentes 
: *Recibiu o título de presidente honorario posteriormente.

## Torneos 
Desde a súa institución en 1904, a FIFA organizou un total de 16 torneos (*FIFA competitions*), dos cales 4 son no ámbito olímpico de acordo coa carta presentada polo Comité Olímpico Internacional, 1 no ámbito intercontinental e 11 no ámbito mundial (9 a nivel de seleccións e 2 a nivel de clubs).

### Competicións masculinas 
### Competicións femininas 
## Véxase tamén 
### Outros artigos 
* UIAFA
### Ligazóns externas 
* Sitio web oficial da FIFA
Avranches

**Avranches** é unha comuna francesa de 9.226 habitantes do departamento de Mancha, localízada no sueste da península de Cotentin. A súa ocupación polos aliados en 1944 foi decisiva para o éxito do desembarco de Normandía.

## Véxase tamén
### Ligazóns externas 
*Web de Avranches
A Nosa Terra

***A Nosa Terra*** é o nome de varias publicacións periódicas:

* ***A Nosa Terra***, voceiro de Solidaridad Gallega (1907-1908);
* ***A Nosa Terra***, voceiro das Irmandades da Fala (1916-1932) e do Partido Galeguista (1932-1936);
* ***A Nosa Terra***, voceiro da Irmandade Galega de Bos Aires da Arxentina (1942-1972);
* ***A Nosa Terra***, xornal editado primeiramente en Santiago de Compostela e despois en Vigo (1977-)

Tamén foi o nome dunha empresa editorial galega: **Edicións A Nosa Terra**.

## Véxase tamén 
### Outros artigos 
* Nosa Terra
A Nosa Terra (1916)

***A Nosa Terra*** foi o voceiro das Irmandades da Fala (1916 - 1932) e do Partido Galeguista (1932 - 1936). Editouse integramente en galego e foi fundamental para o espallamento do ideal galeguista, así como para o achegamento a outras nacións. Publicáronse en total 422 números.

## Periodicidade 
*A Nosa Terra* tivo unha periodicidade moi variábel. Comezou publicándose decenalmente para pasar a saír quincenalmente até a Ditadura de Primo de Rivera, na que saíu mensualmente. En xuño de 1933 regresou á periodicidade decenal.

## Historia 
O primeiro número saíu o 14 de novembro de 1916 na Coruña e contaba con oito páxinas. Na súa etapa coruñesa, a redacción e administración desta publicación estaba no despacho que tiña no Cantón Grande o avogado e escritor Xosé Iglesias Roura, que foi o seu primeiro director. Antón Villar Ponte foi o seguinte director até a IV Asemblea das Irmandades da Fala (1922). A partir de entón Víctor Casas será quen leve o peso real da dirección, aínda que nominalmente foron directores Leandro Carré Alvarellos, Salvador Mosteiro Pena, Alexandre Bóveda, Aquilino Iglesia Alvariño en 1933 ou Ramón Suárez Picallo en 1934. O 1 de febreiro de 1932, pouco despois do nacemento do Partido Galeguista, converteuse no seu voceiro oficial e a redacción trasladouse a Pontevedra. En xuño de 1933 deixouse de publicar durante algún tempo por dificultades financeiras.

En 1917 contaba con 2&nbsp;000 subscritores, en 1931 con 500 e en 1935 con 1&nbsp;000, aínda que se descoñece a tiraxe exacta. Os recursos económicos da publicación proviñan das subscricións, da publicidade, das doazóns dos galegos de América e das Irmandades da Fala primeiro e o Partido Galeguista despois.

O 17 de xullo de 1936 saíu o seu derradeiro número.

## Colaboradores 
[miniatura|*A Nosa Terra, Ano XIII, n. 263, [Día Nacional de Galicia|25&nbsp;de&nbsp;xulio de 1929*, deseño de Camilo Díaz Baliño.]]
N'*A Nosa Terra* colaboraron case todos os intelectuais galeguistas do primeiro terzo do século XX:

* Manuel Lugrís Freire
* Roberto Blanco Torres
* Ramón Cabanillas
* Luís Amado Carballo
* Ricardo Carballo Calero
* Leandro Carré Alvarellos
* Alfonso Daniel Rodríguez Castelao
* Evaristo Correa Calderón
* Xosé Filgueira Valverde
* Gonzalo López Abente
* Antón Losada Diéguez
* Manuel Antonio
* Xaime Quintanilla Martínez
* Lois Peña Novo
* Luís Porteiro Garea
* Aurelio Ribalta
* Vicente Risco
* Xoán Vicente Viqueira
* Ramón Suárez Picallo
* Juan Antonio Suárez Picallo

## Notas 
## Véxase tamén 
### Bibliografía 
* 
* 
* 
### Outros artigos 
* María Miramontes
### Ligazóns externas 
* Catálogo en liña da hemeroteca da Deputación de Pontevedra
Illa de Awaji

A illa de **Awaji** (**淡路島**, あわじしま, Awaji-shima) é unha illa de 592,1&nbsp;km² situada na prefectura de Hyōgo, no Xapón. Atópase no leste do mar interior de Seto, entre as illas de Honshū e de Shikoku. Sumoto é a vila principal da illa. Ata a época meiji a illa constituíu unha provincia propia, a provincia de Awaji desde o século VII. Era parte de Nankaido.

É lugar de tránsito entre estas dúas illas, Awaji originalmente significa "o camiño á provincia de Awa". Awaji tamén se escribe como ??.

Xeograficamente atópase separada de Honshu polo estreito de Akashi, de Shikoku polo estreito de Naruto. Desde 1998 atópase conectada a Honshu polo Ponte Akashi Kaikyō. Desde a inauguración da *Autoestrada Kobe Awaji Naruto*, é a terra máis oriental enlace entre Honshu e Shikoku. Non hai ningún aeroporto en Awaji.

A illa consta de tres municipalidades: 
*Awaji-shi 
*Sumoto-shi 
*Minamiawaji-shi

A falla Nojima, responsable do Gran Terremoto de Hanshin de 1995, cruza ao longo da illa. Unha sección da falla preservouse e converteuse no *Museo da Falla Nojima*, móstranos como o movemento do chan curta a través de camiños, valados e outros elementos. Fóra desta área protexida, a zona da falla é menos visible, excepto por algunhas rarezas en equipos (por exemplo, algunha gabia ten unha dobrez peculiar cando a falla alcanza a súa posición).

Unha das máis famosas atraccións da illa son os *Remuiños Naruto* que se forman no estreito entre Naruto na prefectura de Tokushima e a Illa Awaji.

O Teatro de Marionetas de Awaji, é unha forma tradicional de teatro de marionetas ó ningyō jōruri do que se cre que deriva o drama de marionetas Bunraku de Osaka, fanse varias actuacións diariamente nas súas propias instalacións na *Cidade Nandan* na parte sur da illa. Os espectáculos de marionetas de Awaji, que escenifican dramas populares tradicionais, pero afunden as súas raíces en rituais relixiosos, gozou dunha gran popularidade localmente e saíu de xira internacional, polos Estados Unidos, Rusia e numerosos países máis.

miniatura|dereita|250px|A ponte de Akashi une a illa Awaji coa illa Honshu.

De acordo cos mitos antigos, Awaji foi a primeira das illas do Xapón que crearon os dous deuses ó kami, Izanagi e Izanami. O 17 de xaneiro de 1995 a illa foi o epicentro dun terremoto.

miniatura|Localización da illa de Awaji

Ficheiro:Awaji in Hyogo Prefecture Ja.svg|Concello de Awaji na illa Awaji
Ficheiro:Sumoto in Hyogo Prefecture Ja.svg|Concello de Sumoto na illa Awaji
Ficheiro:Minamiawaji in Hyogo Prefecture Ja.svg|Concello de Minamiawaji na illa Awaji
Axel Heiberg

A illa **Axel Heiberg** sitúase nas Illas da Raíña Isabel, en Nunavut, Canadá. A parte máis alta da illa cóbrea un glaciar. Atópase entre as coordenadas 78º e 81º N e só a habita o persoal dunha pequena estación científica.

É unha illa recortada por grandes fiordes, cunha área total de 43.178&nbsp;km². O punto máis alto é Outlook Peak, cunha altura de 2.211 m. O xeo e os glaciares cobren 14.733&nbsp;km² da área total.

A illa foi descuberta por Otto Sverdrup en 1900, poñéndolle o nome do cónsul noruegués Axel Heiberg, que foi quen financiou a expedición. A exploración científica da illa comezou na década dos 50 do século XX.

## Historia 
Habitouse no pasado polo pobo inuit, pero estaba deshabitada no momento en que foi nomeada por Otto Sverdrup, que a explorou ao redor de 1900, poñéndolle o nome do cónsul noruegués Axel Heiberg, que foi quen financiou a expedición.

A exploración científica da illa comezou na década dos 50 do século XX. En 1959, científicos da McGill University exploraron o fiorde Expedition no centro da illa de Axel Heiberg. Isto deu lugar á creación da Estación de Investigación do Ártico McGill, construída a 8&nbsp;km ao interior de fiorde Expedition en 1960.

esquerda|miniatura|200px|Un dos tres tocóns descubertos en illa Axel Heiberg.
250px|dereita|miniatura|Mapa da Illa Axel Heiberg.
Permanece deshabitada, salvo unha pequena estación científica. No entanto, aínda se conservan restos de poboados Inuit. Na illa descubriuse en 1985 un bosque petrificado do Eoceno, tres tocóns datados hai 40 millóns de anos, o que indica que esta parte norte do ártico era máis cálida e húmida que na actualidade.

## Véxase tamén
### Outros artigos
*Illas Árticas do Canadá
### Ligazóns externas
* Axel Heiberg Island in the Atlas of Canada - Toporama; Recursos naturais do Canadá
* Bosques do eoceno na illa de Axel Heiberg
* Desenterrando n bosque conxelado
* Arctic Redwood Fossils Are Clues to Ancient Climates
Shlomo Ben Ami

**Shlomo Ben-Ami** (שלמה בן עמי), nado en Tánxer en 1943, é un diplomático, político e escritor israelí.

## Traxectoria 
Membro do Partido Laborista
Nado en Marrocos nunha familia de xudeus sefardís, a súa familia emigrou a Israel. Foi embaixador en España entre 1987 e 1991. Elixido membro do Knesset en 1996, foi ministro de seguridade pública no goberno de Ehud Barak (1999-2001) e ministro de asuntos exteriores (2000-2001).

## Obras 
* *Fascism from above. The Dictatorship of Primo de Rivera in Spain, 1923 - 1930*, Oxford 1983.
* *The origins of the Second Republic in Spain*, Oxford 1978.
* *Scars of War, Wounds of Peace. The Israeli-Arab Tragedy*, 2005. 
* *What Is The Future Of Israel?*
Moshé Hess

**Moritz Hess**, coñecido como **Moshé Hess**, nado en Bonn en 1812 e finado en París en 1875, foi un precursor do que despois se coñecería como sionismo.

## Traxectoria 
Hess recibiu unha educación relixiosa tradicional do seu avó, máis tarde estudou filosofía na Universidade de Bonn e viviu en París como correspondente dun xornal socialista e viviu os acontecementos da comuna de París de 1848. Amigo e colaborador de Karl Marx e Frederick Engels nesa época era partidario da asimilación dos xudeus, e seguramente foron seus certos lemas marxistas, como o que a relixión é o opio do pobo. Pero logo dunha estadía en Alemaña entre 1861 e 1863 cambia o seu pensamento, adopta o nome de Moshé (Moisés) en protesta contra o asimilacionismo. Na súa obra *Roma e Xerusalén* fai un chamada a un rexurdir nacional xudeu en Xerusalén, inspirado no Risorgimento italiano que no seu momento non tivo éxito pero foi posteriormente recollido polo movemento sionista.

## Obras 
As súas obras máis importantes son:

* *Roma e Xerusalén* (1862)
* *Historia santa da humanidade* (1837)
* *Triarquía europea* (1841).
Santa Lucía

O termo **Santa Lucía** pode referirse a:

***Lucía de Siracusa**, mártir da cristiá (séculos III - IV).

Como topónimo, pode referirse a:

;En Galiza
***Santa Lucía**, lugar da parroquia de Guntín, no concello de Monforte de Lemos;
***Santa Lucía**, lugar da parroquia de Queiruga no concello de Porto do Son.
***A Santa Lucía**, lugar da parroquia de Asados, no concello de Rianxo.
***Santa Lucía de Moraña**, lugar da parroquia de Saiáns, no concello de Moraña;
***Alto de Santa Lucía**, lugar da parroquia de Castrosante, no concello da Pobra do Brollón;

;Fóra de Galiza

;No Caribe
***Santa Lucía**, país do mar Caribe.

;En Colombia
***Santa Lucía**, concello colombiano do departamento de Atlántico.

;En Honduras
***Santa Lucía**, municipio de Honduras, no Departamento de Intibucá;
***Santa Lucía**, municipio de Honduras, no Departamento de Francisco Morazán.

## Véxase tamén
### Outros artigos
Hispaniola

Co nome da **Hispaniola** coñecemos:
* A illa da Española, a segunda maior do Caribe.
* O barco "A Hispaniola", onde viaxan os protagonistas de *A illa do tesouro*, novela de Robert Louis Stevenson.